Нa основу члaнa 57 став 1 тачка 1 Зaконa о основама система образовања и васпитања (Сл.гл.РС 79/09, 52/11, 55/13), те члaнa 40 и 41 Закона о средњем образовању и васпитању (Сл.гл.РС 55/13) , Школски одбор у проширеном саставу на дан 26.12.2013.гдоноси

**П Р А В И Л Н И К**

**о ванредним ученицима у средњој школи**

**у Музичкој школи »Др.Војислaв Вучковић« Чaчaк**

**I ОСНОВНЕ ОДРЕДБЕ**

Члaн 1

Овим Прaвилником регулишу се: упис и стицање својства ванредног ученика у средњој музичкој школи (у даљем тексту: ученик), организација и спровођење испита, рокови за полагање испита, права и обавезе ученика, заштита права ученика, начин вођења документације.

**II УПИС КАНДИДАТА**

Члaн 2

Својство ванредног ученика се стиче упиосом у Школу под условима утврђеним Законом и овим Правилником.

Својство ванредног ученика, ученик стиче, по правилу уписом у одговарајући разред сваке школске године.

Члaн 3

У први разред средње музичке школе као ванредан ученик може да се упише лице лице старије од 17 година са стеченим основним музичким образовањем и васпитањем или положеним пријемним испитом. Услови за упис утврђени су Конкурсом и Правилником о упису у средњу школу,које расписује Министарство и просвете, науке и технолошког развоја Републике Србије

Члaн 4

Финансирање школовања ванредних ученика из члана 8. Мора бити одобрено од стране Министарства просвете, науке и технолошког развоја.

Члaн 5

Редован ученик средње музичке школе може упоредо да савладава наставни план и програм, односно део наставног плана и програма за други образовни профил, у својству ванредног ученика, под условом да је положио пријемни испит за један и други образовни профил.

У наведеном случају ученик не плаћа школарину.

Члaн 6

Ванредан ученик, односно његов родитељ или старатељ, плаћа накнаду стварних трошкова полагања испита, које утврђује Школа на основу одлуке ресорног Министарства.

Члaн 7

Редован ученик, његов родитељ или старатељ, може у току школске године да одлучи да не похађа наставу, већ да полагањем испита заврши започети разред, односно стекне образовање прописано наставним планом и програмом.

Ученик, његов родитељ или старатељподноси молбу директору Школе за промену статуса из редовног у ванредан.

На основу поднете молбе, својство ученика се стиче решењем директора, уз услов да је ученик старији од 17 година.

Члaн 8

Редован ученик средњег образовања, који није положио поправни или годишњи испит, може да заврши започети разред у истој школи наредне школске године у својству ванредног ученика, поновним полагањем неположених испита, уз обавезу плаћања накнаде стварних трошкова које утврди Школа.

Када заврши разред, ванредан ученик има право да се у истој школској години упише у наредни разред у истом својству.

Члaн 9

Ученик завршног разреда средњег музичког образовања који не положи поправни, годишњи или матурски испит, завршава започето образовање у истој Школи, у својству ванредног ученика полагањем испита, уз обавезу плаћања накнаде стварних трошкова, које утврди Школа.

Члaн 10

Ванредан ученик који је започео са полагањем испита у једној школи, може наставити са полагањем испита истог разреда у другој школи, с тим да му се позитивне оцене добијене на испитима признају увидом у исписницу, уверење о положеним испитима или сведочанство.

Члaн 11

Ванредан учениккоји постуже изузетне резултате у учењу, има право да заврши школовање у року краћем од прописаног.

Ученик из става 1. Овог члана има право да полагањем испита заврши започети и наредни разред у истој школској години.

Наведено право ванредан ученик може да искористи само једном у току школовања.

Члaн 12

Ванредан ученик може да упише наредни разред под условом да положи све испите из претходног разреда.

Члaн 13

Коначни распоред , односно редослед полагања испита за сваки испитни рок утврђује директор Школе.

**III ОРГАНИЗАЦИЈА И СПРОВОЂЕЊЕ ИСПИТА**

Члaн 14

Ванредан ученик полаже испите из предмета утврђених наставним планом и програмом у оквиру једног разреда.

Ванредан ученик полаже испите из сваког предмета утврженог наставним планом и програмом , осим предмета физичко васпитање, ако је старији од 20 година.

На завршетку школовања, ванредан ученик полаже матурски испит.

Члaн 15

Испити се полажу пред комисијом коју решењемобразује директор Школе.

Комисију чине најмање три члана од којих су два стручна за предмет који се полаже. Један од чланова комисије је председник.

Комисија испитује у пуном саставу, а оцену утврђује већином гласова својих чланова одмах након обављеног испита и саопштава је ученику.

Успех ученика на испиту се оцењује оценом од 1 до 5.

Члaн 16

Испитна питања садрже градиво наставног програма одређеног предмета.

Испитна питања су исписана на испитном листићу који ученик извлачи из већег броја листића. На једном листићу се налазе по три питања, а број испитних листића мора бити најмање 10% већи од броја кандидата. Сви испитни листићи морају бити исте величине, на хартији истог квалитета и боје, оверени печатом Школе.

Члaн 17

На усменом испиту, ученик има право да се припрема за одговоре 10 минута.

Током испита, ученик се не може служити литературом, средствима комуникације, нити може користити помоћ другог лица.

**VII ПРЕЛАЗНЕ И ЗАВРШНЕ ОДРЕДБЕ**

Члaн 18

На све што није предвиђено овим Правилником, примењују се одредбе Закона и општих аката Школе.

Члан 19

Правилник ступа на снагу осмог дана од дана објављивања на огласној табли Школе.

Члан 20

Ступањем на снагу овог правилника, престаје да важи Правилник о ванредним ученицима.

Председник Школског одбора

Марија Рудеж Тишма